ಗರ್ಭಿಣಿ ಮಹಿಳೆಯರೇ ಗಮನಿಸಿ: ಈ ವೈರಸ್ನಿಂದಾಗಿ ಗರ್ಭದಲ್ಲಿರುವ ನಿಮ್ಮ ಮಗುವಿನ ಆರೋಗ್ಯ ಕೆಡುವುದಂತೆ..! ಕ್ಯಾಲಿಫೋರ್ನಿಯಾ : ಕಳೆದ ವರ್ಷ ಸಾರ್ಸ್ಕೊವಿ2 ವೈರಸ್ ಹೆಚ್ಚು ಸುದ್ದಿಯಲ್ಲಿರುವುದು ನಮಗೆಲ್ಲ ತಿಳಿದಿರುವ ಮಾಹಿತಿಯಾಗಿದೆ. ಈನಡುವೆ ಜಾಗತಿಕ ಮಟ್ಟದಲ್ಲಿ 86 ದೇಶಗಳಲ್ಲಿ ವರದಿಯಾಗಿರುವ ಜಿಕಾ ವೈರಸ್ ನ ಆರೋಗ್ಯದ ಮೇಲೆ ಯಾವ ರೀತಿಯ ಪರಿಣಾಮ ಬೀರಬಹುದು ಎಂಬುದನ್ನು ಸಂಶೋಧಕರು ಅಧ್ಯಯನ ಮುಂದುವರಿಸಿದ್ದಾರೆ. ಈ ನಡುವೆ ಅಮೆರಿಕದಲ್ಲಿ ನಡೆದ ಹೊಸ ಸಂಶೋಧನೆಯ ಪ್ರಕಾರ ಮಹಿಳೆ ಗರ್ಭಿಣಿಯಾಗಿದ್ದಾಗ ವೇಳೇಯಲ್ಲಿ, ಒಂದು ವೇಳೆ ಜಿಕಾ ವೈರಸ್ ದಾಳಿಗೆ ತುತ್ತಾದ ಸನ್ನಿವೇಶದಲ್ಲಿ ಗರ್ಭದಲ್ಲಿರುವ ಶಿಶುವಿನ ಕಣ್ಣುಗಳ ಮೇಲೆ ಪರಿಣಾಮ ಬೀರುತ್ತದೆ ಅಂತ ಬಹಿರಂಗ ಪಡಿಸಿದೆ. ಕ್ಯಾಲಿಫೋರ್ನಿಯಾದ ಈ ಸಂಶೋಧನೆಯಲ್ಲಿ ಗರ್ಭಿಣಿಯರಿಗೆ ಈ ಸೊಳ್ಳೆ ಕಚ್ಚಿ ಖಾಯಿಲೆಗೆ ತುತ್ತಾದರೇ, ಗರ್ಭಾವಸ್ಥೆಯಲ್ಲಿ ಮಗುವಿನ ಕಣ್ಣುಗಳು ಬೆಳವಣಿಗೆ ಹೊಂದಿದಾಗ ಈ ಸಮಯದಲ್ಲಿ ಮಗುವಿನ ಕಣ್ಣಿನ ಮೇಲೆ ಗಂಭಿರವಾದ ಪ್ರಭಾವ ಬೀರುವ ಸಾಧ್ಯತೆ ಇದೆ ಎಂದು ತಿಳಿದುಬಂದಿದೆ. ಇದಲ್ಲದೇ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದ ಸಂಶೋಧಕರು ಈ ವೈರಸ್ ಬಗ್ಗೆ ಸಂಶೋಧನೆ ನಡೆಸುವಾಗ ಹಲವು ಆಯಾಮಗಳನ್ನು ಕಂಡು ಕೊಂಡಿದೆ ಎನ್ನಲಾಗಿದೆ. ಕ್ಯಾಲಿಫೋರ್ನಿಯಾ ದ ನ್ಯಾಷನಲ್ ಪ್ರೈಮೇಟ್ ರಿಸರ್ಚ್ ಸೆಂಟರ್ ನ ಮುಖ್ಯ ವಿಜ್ಞಾನಿ ಯಾಗಿರುವ ಗ್ಲೆನ್ ಯಿಯು ಮತ್ತು ಕ್ಯಾಲಿಫೋರ್ನಿಯಾ ದ ನ್ಯಾಷನಲ್ ಪ್ರೈಮೇಟ್ ರಿಸರ್ಚ್ ಸೆಂಟರ್ ನ ಸಹ ಪ್ರಾಧ್ಯಾಪಕ ರಾದ ಗ್ಲೆನ್ ಯಿಯು ಅವರ ಹೊಸ ಅಧ್ಯಯನವು, ಗರ್ಭಧಾರಣೆಯ ಮೊದಲ ತ್ರೈಮಾಸಿಕದಲ್ಲಿ ಜಿಕಾ ಸೋಂಕು ಭ್ರೂಣದ ರೆಟಿನಾದ ಬೆಳವಣಿಗೆಯ ಮೇಲೆ ಪರಿಣಾಮ ಬೀರುತ್ತದೆ ಮತ್ತು ಜನ್ಮಜಾತ ಆಕ್ಯುಲರ್ಗೆ ಕಾರಣವಾಗಬಹುದು ಎಂದು ಕಂಡುಹಿಡಿದಿದೆ. ಜಿಕಾ ವೈರಸ್ ನ ಜನ್ಮಜಾತ ಸೋಂಕು ಕಣ್ಣಿನ ದೋಷಗಳಿಗೆ ಕಾರಣವಾಗಬಹುದು ಎಂದು ತಿಳಿದಿದೆ, ಆದರೆ ಈ ವೈರಸ್ ಜನನದ ನಂತರ ಪುನರಾವರ್ತಿತವಾಗಿ ಅಥವಾ ಕಣ್ಣಿನ ಅಭಿವೃದ್ಧಿಯ ಮೇಲೆ ಪರಿಣಾಮ ಬೀರುತ್ತದೆಯೇ ಎಂಬುದು ಸ್ಪಷ್ಟವಾಗಿಲ್ಲ ಎಂದು ಯಿಯು ಹೇಳಿದ್ದಾರೆ. ನಮ್ಮ ಅಧ್ಯಯನವು, ಗರ್ಭಧಾರಣೆಯ ಸಮಯದಲ್ಲಿ ಭ್ರೂಣದ ಬೆಳವಣಿಗೆಯ ಮೇಲೆ ಪ್ರಾಥಮಿಕವಾಗಿ ಪರಿಣಾಮ ಬೀರುತ್ತದೆ, ಆದರೆ ಜನನದ ನಂತರ ಕಣ್ಣಿನ ಬೆಳವಣಿಗೆಯಲ್ಲ ಎಂದು ನಮ್ಮ ಅಧ್ಯಯನವು ಸೂಚಿಸುತ್ತದೆ. ಅಂತ ಅವರು ಹೇಳಿದ್ದಾರೆ. ಏಡಿಸ್ ಅಲ್ಬೋಪಿಕ್ಟಸ್ Aedes albopictus ಎಂಬ ಜಾತಿಯ ಸೊಳ್ಳೆಯ ಕಡಿತದಿಂದ ಜಿಕಾ ವೈರಸ್ Zika virus ಒಬ್ಬರಿಂದೊಬ್ಬರಿಗೆ ಹರಡುತ್ತದೆ. ಅಂದ ಹಾಗೇ ಈ ರೋಗ ಕಾಣಿಸಿಕೊಂಡರವರಲ್ಲಿ ಕಣ್ಣು ಕೆಂಪಾಗುವುದು, ಅತೀವ ಆಯಾಸ, ಮೈ ಕೈ ನೋವು ಕಂಡು ಬರುತ್ತದೆ. ಹೆಚ್ಚಿನ ಜನರಲ್ಲಿ ಈ ವೈರಸ್ನಿಂದ ಯಾವುದೇ ಅಪಾಯವಿಲ್ಲದೇ ಚೇತರಿಸಿಕೊಳ್ಳುವ ಸಾಧ್ಯತೆ ಕೂಡ. ಇದೇ ಒಂದು ವೇಳೆ ಈ ಸೊಳ್ಳೆ ಕಡಿತದಿಂದ ಗರ್ಭಿಣಿ ಮಹಿಳೆಯರು ಅನಾರೋಗ್ಯಕ್ಕೆ ತುತ್ತಾದರೇ ತಾಯಿಂದ ಶಿಶುವಿಗೂ ಕೂಡ ಈ ರೋಗ ಹರಡುತ್ತದೆ ಅಂತ ಸಂಶೋಧಕರು ಪತ್ತೆ ಹೆಚ್ಚಿದ್ದಾರೆ. ಜಿಕಾ ವೈರಸ್ ಇದು ಅತ್ಯಂತ ಅಪಾಯಕಾರಿ ರೋಗವನ್ನು ಹರಡುವುದು ಎಂದು ಪರಿಗಣಿಸಲಾಗಿದೆ. ಈ ರೋಗದ ಲಕ್ಷಣಗಳು ಸಾಮಾನ್ಯವಾಗಿ ಕಾಣಿಸಿಕೊಳ್ಳಲು 3 ರಿಂದ 12 ದಿನಗಳು ತೆಗೆದುಕೊಳ್ಳುತ್ತವೆ. ಪೂರ್ವ ಆಫ್ರಿಕನ್ ವೈರಸ್ ಸಂಶೋಧನಾ ಸಂಸ್ಥೆಯ ಕೆಲವು ವಿಜ್ಞಾನಿಗಳು ಸಂಶೋಧನೆ ನಡೆಸುತ್ತಿದ್ದಾಗ ಜಿಕಾ ವೈರಸ್ ಪತ್ತೆಯಾಯಿತು.